tartuNLP/wikipedia-smugri-20251201 huggingface dataset:
Oberpullendorf

Oberpullendorf ([ˌoːbɐˈpʊləndɔʁf]) on vald ("Stadtgemeinde") Austrias Burgenlandi liidumaal, Oberpullendorfi ringkonna keskus.
Oberpullendorf asub Burgenlandi keskosas. See koosneb kahest ühendatud omavalitsusest: Mitterpullendorf ja Oberpullendorf.
Stooberbach läbib valda loodest kagusse.
Ajalugu.
Oberpullendorfi piirkond on olnud asustatud neoliitikumist saati. Varasel rauaajal oli piirkond õitsev rauatööstus piirkond.
Aednik ja piirkonnauurija Josef Polatschek kaardistas mitu iidset rauakaevandamise kohta piirkonnas.
Oberpullendorfi dokumenteeriti esmakordselt 1225. aastal Ungari piirivalveasulana.
Traditsiooniliselt asus Oberpullendorfis mitu aadlisuguvõsa, sealhulgas Cseszneky de Milvány krahvid ja Rohonczy de Felsőpulya parunid.
1853. aastal sai Oberpullendorfist Ungari maksuameti asukoht.
Pärast Austria-Ungari lagunemist 1918. aastal kavatsesid Deutsch-Westungarni ("Saksa-Lääne-Ungari", hiljem Burgenland) - Oberpullendorf oli selle osa - saksakeelsed elanikud ühineda "uue" Austria riigiga. Sel ajal kuulus Oberpullendorf Ungari Soproni maakonda. Otsus Deutsch-Westungarni kohta kinnitati Saint-Germaini ja Trianoni rahulepingutega. Vaatamata Ungari diplomaatilistele jõupingutustele määrasid Esimese maailmasõja võidukad pooled Burgenlandi ametlikuks Austriaga ühinemise ajaks 28. augusti 1921. aastal.
1958. aastal ühendati kaks kogukonda Ober- ja Mitterpullendorf ning 1975. aastast on Oberpullendorf vald.
Pilgersdorf

Pilgersdorf on vald ("Großgemeinde") Austrias Burgenlandi liidumaal Oberpullendorfi ringkonnas.
Linn asub Kesk-Burgenlandis Zöberni orus, Kirchschlag in der Buckligen Welti ja Lockenhausi vahel. See on Bubendorfi, Deutsch Gerisdorfi, Kogli, Lebenbrunni, Pilgersdorfi, Salmannsdorfi ja Steinbachi kogukondade liit.
Kesasilmik

Kesasilmik ("Maniola jurtina") on silmiklaste sugukonda koerliblikaliste perekonda kuuluv liik. Tema pruunidel tiibadel on oranžid alad, mille mustreid täiustavad iseloomulikud tumedad silmlaigud.
Kesasilmik on laialt levinud liblikas, kelle areaal ulatub Vahemerest Skandinaavia ja Soome lõunaosani. Kesasilmik on ka Eestis väga tavapärane päevaliblikas, kelle mahedates toonides värvunud valmikuid on näha lendamas kesksuvel metsaäärtes ja ka lagedamatel aladel. 
Välimus.
Kesasilmik on keskmist kasvu liblikas. Tema tiibade siruulatus jääb vahemikku 37–49 mm.
Tiibade esikülg on isastel ühtlaselt pruuni tooni, eestiiva tipuosas asub üks põhivärvusest tumedam silmlaik, mis on väikese heleda tuumaga. Eestiiva kesksulu ja tagaserva vahele jääb avar lõhnasoomuste ala, mis tavaliselt on tiiva põhivärvusest tumedam. Emastel on tiibade ülakülg samuti pruuni värvi, eestiiva välisala on laialt kollast kuni oranži värvi. Sageli kohtab isendit, kelle keskala on kannaosast natuke heledam. Eestiiva tipuosas paikneb üks valge tuumaga must silmlaik. Emaste tagatiiva välisala on servisealast ning kesk- ja kannaosast eristatav veidi heledama vöödina. Tiivanarmad on pruunid. Eestiiva alakülg laialt kollast kuni oranži värvi. Tipuosa, serviseala ja tagaserv helepruuni värvi. Tipu lähedal asub suur must valge tuumaga silmalaik. Tagatiiva alakülg on helepruun, välisala on servisealast ning kesk- ja kannaosast tavaliselt selgelt heledamas toonis. Tavaliselt paikneb välisalas ka kaks pisikest musta tähnikest. 
Fenoloogia ja eluviisid.
Kesasilmik on tüüpiline niidu- ja kultuurmaastikuliik ja teda võib kohata väga mitmesugustel avamaastikel niisketest niitudest ja heinamaadest kuivade nõlvakuteni kuni alvariteni välja. Liblikate aktiivne lennuaeg ulatub juuni teisest poolest augusti esimese pooleni. Röövikud toituvad eri liiki kõrrelistest ("Poccae"), millest olulisimad on sulg-aruluts ("Brahypodium pinnatum"), saluhein ("Milium effusum") karjamaa-raihein ("Lolium perenne") ja nurmikad ("Poa").
Kesasilmik talvitub rööviku arengujärgus, mis ei ole omane enamikule liblikaliikidele. Oma munad muneb kesasilmik mõnele eelmainitud taimele, millest koorunud röövikud toituvad. 
Sarnased liigid.
Kesasilmikut aetakse sageli segi nurmiksilmikuga ("Hyponephele lycaon"), kes on umbes paar nädalat hilisema lennuajaga ja keda kohtab üksnes kuivadel avaramatel aladel. Nurmiksilmik on pisut väiksema kehaehitusega kui kesasilmik ja tema emaste isendite ülakülje välisalal on iseloomulikud kaks musta silmlaiku. Isastel isenditel asuvad lõhnasoomused peenikese vööndina kesksulu tagaservas eestiiva ülemisel küljel. Nurmikusilmikule on omane, et tema tagatiiva üleküljel puuduvad iseloomulikud mustad tähnid.
Kesasilmikuga sarnaneb ka rohusilmik ("Aphantopus hyperantus"), sest nende isastel isenditel on nii ees- kui ka tagatiibade alakülgedel homogeenselt helepruuni tooni, lisaks on nii ees- kui ka tagatiival mitu kollast tooni äärisega ja valge tuumaga musta silmlaiku.
Piringsdorf

Piringsdorf on vald ("Gemeinde") Austrias Burgenlandi liidumaal Oberpullendorfi ringkonnas.
Ritzing

Ritzing on vald ("Gemeinde") Austrias Burgenlandi liidumaal Oberpullendorfi ringkonnas.
Mándok

Mándok on linn Ungaris Szabolcs-Szatmár-Beregi komitaadis Záhonyi kreisis. Mándok asub Ukraina piirist 7 km ja Slovakkia piirist 7,5 km kaugusel, komitaadikeskusest Nyíregyházast 55 km kirdes.
Küla on esmamainitud 1382. aastal. Alevi staatus anti Mándokile 1720. aastal. Linnaõigused sai Mándok 1. juulil 2007.
Steinberg-Dörfl

Steinberg-Dörfl on vald ("Marktgemeinde") Austrias Burgenlandi liidumaal Oberpullendorfi ringkonnas.
Marija Vuković

Marija Vuković (montenegro keeles Марија Вуковић; sündinud 21. jaanuaril 1992 Kninis) on Montenegro kõrgushüppaja.
2022. aasta Euroopa meistrivõistlustel Münchenis võitis ta tulemusega 1.95 hõbemedali. Kuldmedali võitis sama tulemusega ukrainlanna Jaroslava Mahutšihh, kes ületas kõrguse esimesele katsel. Pronksmedali võitis Angelina Topić.
Ta osales 2020. aasta Tōkyō olümpiamängudel. Tulemusega 1.96 sai ta kokkuvõttes üheksanda koha.
Marija Vukovići nimel on Montenegro kõrgushüpe rekord nii sise- kui ka välitingimustes. Tema rekord sisetingimustes on 1.96 (15. veebruar 2022, Banská Bystrica) ja välitingimustes 1.97 (27. juuni 2021, Smederevo).
Stoob

Stoob ([ʃtoːp]) on vald ("Marktgemeinde") Austrias Burgenlandi liidumaal Oberpullendorfi ringkonnas. See asub Ungari piirist umbes 15 km kaugusel. 
Stoob on tähelepanuväärne oma pottsepa- ja keraamikakolledži poolest.
Unterfrauenhaid

Unterfrauenhaid on vald ("Marktgemeinde") Austrias Burgenlandi liidumaal Oberpullendorfi ringkonnas.
Unterrabnitz-Schwendgraben

Unterrabnitz-Schwendgraben on vald ("Gemeinde") Austrias Burgenlandi liidumaal Oberpullendorfi ringkonnas.
Dylan Samberg

Dylan Michael Samberg (sündinud 24. jaanuaril 1999 Hermantownis, Minnesotas) on USA jäähokimängija, kes mängib kaitsjana NHL-i klubis Winnipeg Jets.
Aastatel 2017–2020 mängis Samberg Minnesota Duluthi Ülikooli jäähokimeeskonnas. Aastatel 2018 ja 2019 tuli ta sellega USA ülikoolide meistriks.
2017. aastal valis Winnipeg Jets ta NHL-i "draft"is 43. valikuna. 2020. aasta aprillis sõlmis ta Jetsiga kolmeaastase lepingu. Hooajal 2020/21 asus Samberg mängima American Hockey League'is (AHL) Jetsi tütarklubis Manitoba Moose. NHL-is debüteeris Samberg 13. jaanuaril 2022 mängus Detroit Red Wingsi vastu. Jetsi põhikoosseisus kindlustas Samberg koha hooajal 2022/23. Esimese värava lõi ta NHL-is 4. detsembril 2022 mängus Anaheim Ducksi vastu.
USA kuni 20-aastaste jäähokikoondisega võitis Samberg juunioride maailmameistrivõistlustelt 2018. aastal pronksmedali ja 2019. aastal hõbemedali. USA jäähokikoondise koosseisus osaleb ta 2023. aasta maailmameistrivõistlustel.
Biharkeresztes

Biharkeresztes (varem Keresztes) on linn Ungaris Hajdú-Bihari komitaadis Berettyóújfalu kreisis. Biharkeresztes asub Rumeenia piiri ääres, Berettyóújfalust ligikaudu 17 km kagus ja Debrecenist umbes 45 km lõunas.
Praeguse Biharkeresztesi kohal olevat Fanczali küla on esmamainitud 1214. aastal. Küla hävis mongoli-tatari invasiooni käigus, kuid ehitati hiljem uuesti üles. Ürikutes esineb Keresztesi küla nimi esimest korda 1374. aastal. 1692. aastal Türgi ikkest vabastamise käigus küla hävis ja elanikkond hajus. Küla ehitati vähehaaval siiski üles. Praegust nime kannab Biharkeresztes 1912. aastast. Linnaõigused sai Biharkeresztes 1989. aastal.
Weingraben

Weingraben on vald ("Gemeinde") Austrias Burgenlandi liidumaal Oberpullendorfi ringkonnas.
Etümoloogia.
Sõna-sõnalt tõlgituna tähendaks Weingraben "veini kraavi". Horvaadi keeles on see "bajngrob". Ungari nimi viitab ka "veinile".
Vaatamisväärsused.
Weingraben on kuulus oma suurepäraste matkaradade poolest. Keskusest pole kabeli ja veehoidlani palju maad. Landsee mägedesse viib palju matkaradu. Võite jalutada ka lõõgastavasse "Geißmühlesse" (= kitseveski). Seal on väike "Rabnitzi" ojake ja talu.
Weppersdorf

Weppersdorf on vald ("Marktgemeinde") Austrias Burgenlandi liidumaal Oberpullendorfi ringkonnas.
Záhony

Záhony (ukraina keeles "Загонь") on linn Ungaris Szabolcs-Szatmár-Beregi komitaadis, Záhonyi kreisi halduskeskus.
Záhony asub Ukraina piiri ääres. Linnas on piiriületuspunkt. Linna läbib Budapest–Kiievi raudteeliin.
Küla on esmamainitud 1324. aastal. Linnaõigused sai Záhony 1989. aastal.
Higashikurume

Higashikurume (jaapani 東久留米市; -shi) ) on linn Jaapanis, Tōkyō prefektuuris.
Higashikurume sai linnaõigused 1956. aastal ja suurlinnaks (市 "shi") 1970. aastal.
Elanike arv on 115 100 (2023) ja pindala 12,88 km².
Milan Lucic

Milan Lucic (sündinud 7. juunil 1988 Vancouveris) on Kanada jäähokimängija, kes mängib NHL-i klubis Calgary Flames ründajana vasakäärel. Ta on tuntud jõulise mängustiili poolest.
Aastatel 2005–2007 mängis ta Kanada noorteliiga Western Hockey League'i klubis Vancouver Giants. 2006. aastal tuli ta klubiga WHL-i meistriks, 2007. aastal võideti Memorial Cup. 2007. aastal pälvis Lucic Memorial Cup'i väärtuslikumale mängijale antava Stafford Smythe Memorial Trophy.
2006. aastal valis Boston Bruins ta NHL-i "draft"is 50. valikuna. Bruinsi meeskonnas debüteeris Lucic hooajal 2007/08, misjärel kuulus ta Bruinsi põhikoosseisu kokku kaheksa hooaega. 2011. aastal võitis ta Bruinsiga Stanley karika. Sama hooaeg (2010/11) on olnud Lucic kõige resultatiivsem NHL-is (30+32).
2015. aasta juunis kaubeldi Lucic Bruinsist Los Angeles Kingsi. Seal mängis ta ühe hooaja. 
2016. aasta juulis sõlmis ta seitsmeaastase lepingu Edmonton Oilersiga. Tema esimene hooaeg Oilersis oli küllaltki edukas (23 väravat, 27 väravasöötu), kuid järgmisel kahel hooajal tema resultatiivsuse näitajad vähenesid oluliselt.
2019. aasta juulis liitus Lucic Calgary Flamesiga. 13. aprillil 2021 jõudis Lucic 352. mängijana NHL-is 1000. mänguni.
Lucic sündis serbia sisserändajate perekonnas. Tema vend Jovan Lučić on olnud jalgpallur. Nende emapoolne onu Dan Kesa on endine jäähokimängija, kes mängis NHL-is Vancouver Canucksi, Pittsburgh Penguinsi, Tampa Bay Lightningi ja Dallas Starsi meeskonnas.
Szendrő

Szendrő on linn Ungaris Borsod-Abaúj-Zempléni komitaadis Edelényi kreisis. Szendrő asub Slovakkia piirist ligikaudu 18 km kaugusel, Miskolcist 34 km põhjas.
Asulat on esmamainitud 1312. aastal. Ülemisest ja alumisest lossist koosnenud Szendrő loss lammutati 1707. aastal.
Linnaõigused sai Szendrő 1. juulil 1996.
Haapsalu Vanasadam

Haapsalu Vanasadam (sadama kood: EE HAA) on väikelaevasadam Bürgermeistri holmil, Haapsalus Holmi linnaosas Sadama tänav 32a, Väinamere ääres.
Sadama geograafilised koordinaadid on 58°57'21.83"N ; 23°31'42.88"E ning see võib vastu võtta kuni 12 m pikkusi ja kuni 4 m laiusi väikelaevu, mille süvis ei ületa 0.6 m. Sadamas ei osutata tasulisi sadamateenuseid.
Sadamat haldab Sihtasutus Rannarootsi Muuseum ning selle navigatsioonihooaeg kestab 1. aprillist - 30. novembrini.
Bürgermeistri holmil, Tagalahes asuvad ka Haapsalu Veskiviigi sadam, Grand Holm Marina ehk Suur-Holmi sadam ehk ajalooline Haapsalu jahisadam, Westmeri Jahisadam, Westmeri sadam
Tokaj

Tokaj on linn Ungaris Borsod-Abaúj-Zempléni komitaadis, Tokaji kreisi halduskeskus. Tokaj asub Tisza jõe ääres, Miskolcist ligikaudu 47 km idas.
Tokaj on Tokaj-Hegyalja veinipiirkonna keskus, kus valmistatakse Tokai veine.
Tokaj veinipiirkonda on esmamainitud 1067. aastal ja linna 1353. aastal.
Linnaõigused sai Tokaj 1986. aastal.
Anders Patkul

Anders Patkul (1675 – 1737) oli Rootsi sõjaväelane ning ohvitser, kes osales Põhjasõjas Ingerimaa sõjatandril. 
Elulugu.
Anders Patkul sündis 1675. aastal Viborgis ning astus sõjaväeteenistusse 1690. aastal. 1700. aastal oli ta leitnant Vellingki Ingerimaa tragunirügemendis. Järgmisel aastal sai ta selles üksuses kapteniks.
1702. aastal tungis üks Vene salk Ingerimaale ning ületas seal Retkina mõisa ("Retkenhof") juures ühe jõe. Patkul sai venelaste liikumisest teada ning läks oma tragunisalgaga rünnakule. Kokkupõrkes sai Patkul raskesti haavata. 
1703. aastal langes ta Sakkola juures vangi ning naasis koju alles 1722. aastal. 1728. ülendati majoriks ning viidi hiljem üle Savolaxi, Nyslotti ja siis veel Ostrobotnia ratsarügementidesse. 
Anders Patkul suri 1738. aastal.
Piirkond (Tšiili)

Tšiilis on piirkond (hispaania keeles "región", mitmuses "regiones") esimese järgu haldusüksus. Tšiili jaguneb 16 piirkonnaks.
Piirkonnad on omakorda jagatud provintsideks (teise järgu haldusüksusteks), millest igaüht juhib presidendi poolt ametisse määratud kuberner ("gobernador"). Kokku on Tšiilis 56 provintsi. Provintsid jagunevad valdadeks (kolmanda järgu haldusüksused), mida juhivad munitsipaalnõukogud .
Põhiseaduse Partei

Põhiseaduse Partei (inglise keeles "Constitution Party") on kolmas erakonnast Ameerika Ühendriikides.
Omega (Ungari ansambel)

Omega oli Ungari rokkansambel, mis asutati 1962. aastal Budapestis. Seda peetakse sageli edukaimaks Ungari rokkansambliks.
Ansambli algusaastatel vahetus koosseis sageli ning esitati briti ansamblite kavereid. Laulja János Kóbor oli ansamblis 1962. aastast kuni oma surmani 2021. aastal. 1967. aastal, kui ansambliga liitus klahvpillimängija Gábor Presser, hakati salvestama oma laule. 
Nende 1969. aasta laul "Gyöngyhajú lány" sai rahvusvaheliseks hitiks ja sellest tegi hiljem ingliskeelse kaveri ansambel Scorpions ("White Dove").
1971. aastal lahkusid ansamblist Gábor Presser ja trummar József Laux ning moodustasid progressiivse roki ansambli Locomotiv GT.
Omega oli aktiivne 1987. aastani ning seejärel taas 1994–2021. 2020. aastal suri üks ansambli asutajaid klahvpillimängija ja laulja László Benkő ning pikaaeagne basskitarrist Tamás Mihály.
Koosseis.
Viimane koosseis:
Mélykút

Mélykút (horvaadi keeles "Miljkut") on linn Ungaris Bács-Kiskuni komitaadis Jánoshalma kreisis. Mélykút asub riigi lõunaosas, Serbia piirist 12,5 km kaugusel.
Küla on esmamainitud 1572. aastal. Mélykút sai linnaõigused 2009. aastal.
Look at Yourself

"Look at Yourself" on ansambli Uriah Heep 1971. aasta oktoobris ilmunud kolmas stuudioalbum. Selle andis Suurbritannias välja Bronze Records ja Mercury Records USAs.
Suurbritannias saavutas album edetabelis 39. koha, kuid Soomes tõusis see jaanuaris 1972 albumimüügiedetabeli tippu.
Csenger

Csenger on linn Ungaris Szabolcs-Szatmár-Beregi komitaadis, Csengeri kreisi halduskeskus. Csenger asub Rumeenia piiri ääres Szamosi vasakul kaldal, Nyíregyházast ligikaudu 74 km idas.
Küla on esmamainitud 1219. aastal. Alevi staatus anti Csengerile 1429. aastal.
Linnaõigused sai Csenger 1. märtsil 1989.
Kemecse

Kemecse on linn Ungaris Szabolcs-Szatmár-Beregi komitaadis, Kemecse kreisi halduskeskus. Kemecse asub riigi idaosas, komitaadikeskusest Nyíregyházast ligikaudu 15 km põhjakirdes.
Küla on esmamainitud 1222. aastal. Linnaõigused sai Kemecse 1. juulil 2005.
Tšebarkul

Tšebarkul on linn Venemaal Tšeljabinski oblastis. Asub Tšebarkuli järve ääres, 80 km Tšeljabinskist lääne pool.
Tšebarkul on asutatud 1736. aastal baškiiride vastu ehitatud piirikindlusena. Linnaõigused sai 1951. aastal.
Linna jaanuari keskmine õhutemperatuur on −13,6 °C ja juuli keskmine õhutemperatuur 18,8 °C.
Linna kaudu kulgeb Tšeljabinski ja Berdjauši vaheline raudtee.
Tšebarkuli elanike arv oli 1. oktoobri 2021 seisuga 44 693.
Lábatlan

Lábatlan (saksa keeles "Labeland") on linn Ungaris Komárom-Esztergomi komitaadis Esztergomi kreisis. Lábatlan asub Doonau jõe paremal kaldal Slovakkia piiri ääres, komitaadikeskusest Tatabányast ligikaudu 21 km põhjakirdes.
Lábatlani on esmamainitud 1267. aastal. 6. septembril 1950 ühendati Lábatlaniga Piszke küla. Linnaõigused sai Lábatlan 1. juulil 2004.
Bernhard von Rehbinder

Bernhard von Rehbinder (4. juuli 1639 Stockholm, Rootsi – 9. juuli 1705 Nuhjala, Soome) oli Rootsi sõjaväelane, maaomanik, ooberst ja vabahärra, kes osales Poola-Rootsi, Vene-Rootsi ja Põhjasõjas. 
Elulugu.
Bernhard von Rehbinderi vanemad olid Heinrich von Rehbinder ja Hildegard Elisabeth von Uexküll. 
Teenistust alustas ta G. A. Lewenhaupti ratsarügemendis 1655. aastal. Järgmine aasta sai selles üksuses kornetiks ning 1657. aastal leitnandiks. Sel ajal osales ka Karl X sõdades Venemaa ja Poola vastu. 1659. aastal oli ta Åbolansi ratsarügemendis rittmeister. 1675. aastal oli ta kapten Helsingi jalaväerügemendis. Samal aastal osales ta ka Fehrbellini lahingus ning Wittstocki ja Wolgasti juures sõjalistes kokkupõrgetes. 
Järgmise kahe aastaga sai ta majori auastme nii Karjala kui ka Åbolansi ratsarügemendis. Viimases üksuses teenides sai ta 1678. aastal ooberstleitnandiks. 1695. aastal oli ta Björneborgi ratsarügemendis ooberst. 
Põhjasõja algul liitus ta Otto Vellingki üksustega Ruhjas, kust Vene armee Narva alla tulles liikus Rakvere juurde, kus lõi mõned Vene rüüstesalgad põgenema. Hiljem osales ta ka Narva lahingus, kus sai raskesti haavata. Selle tõttu saadeti ta sõjaväeteenistusest erru. 
Bernhard von Rehbinder suri 1705. aastal Soomes Nuhjalas. 
Isiklikku.
Bernhard von Rehbinder abiellus 1662. aastal Elisabeth Muncki ning hiljem Christina Elisabeth von Burghauseniga. Abieludest sündis kokku kaksteist last. 
Bernhard von Rehbinderil oli mõisavaldusi nii Eestis kui ka Soomes, näiteks Imastu mõis Kadrina kihelkonnas Virumaal, Brännboda ja Palkkinen, Viljakkala Soomes.
Eestlased kosmoses

Eestlastest ei ole seni keegi kosmoses käinud, kuid vähemalt kaks eesti päritolu inimest on:
Eesti ettevõtja Raivo Hein on teinud ettemaksu Briti ettevõtja Richard Bransoni loodud ettevõtte Virgin Galactic korraldatavale kosmosereisile, kuid seni pole ta kosmosereisil käinud.
Fonyód

Fonyód (saksa keeles "Fonjod") on linn Ungaris Somogyi komitaadis, Fonyódi kreisi halduskeskus. Fonyód asub Balatoni järve lõunakaldal, komitaadikeskusest Kaposvárist ligikaudu 47 km põhjaloodes.
Fonyódit on esmamainitud 1082. aastal. 19. sajandi lõpul kujunes Fonyód puhkekohaks. Raudteeühenduse sai Fonyód 1896. aastal. 1957. avastati Fonyódis mineraalveeleiukoht. Linnaõigused sai Fonyód 1. märtsil 1989.
Jacob Middleton

Jacob Middleton (sündinud 2. jaanuaril 1996 Wainwrightis Alberta provintsis) on Kanada jäähokimängija, kes mängib kaitsjana NHL-i klubis Minnesota Wild.
Aastatel 2012–2016 mängis Middleton Ontario Hockey League'i klubis Ottawa 67's.
2014. aastal valis Los Angeles Kings ta NHL-i "draft"is 210. valikuna ehk "draft"i viimase valikuna. Kingsis Middleton kordagi ei mänginud. Hooajal 2016/17 asus Middleton mängima American Hockey League'is (AHL) San Jose Sharksi tütarklubis San Jose Barracuda. 2019. aastal valiti Middleton AHL-i tähtede mängule.
2017. aasta märtsis sõlmis Middleton San Jose Sharksiga kolmeaastase lepingu. NHL-is debüteeris Middleton 5. jaanuaril 2019 mängus Tampa Bay Lightningi vastu. Sharksi põhikoosseisus asus Middleton lõpuks püsivalt mängima hooajal 2021/22. 24. novembril 2021 lõi ta mängus Ottawa Senatorsi vastu oma esimese värava NHL-is.
2022. aasta märtsis kaubeldi Middleton koos tulevase "draft"i valikuga Kaapo Kähköneni vastu Sharksist Minnesota Wildi. 2022. aasta juulis pikendas Middleton Wildiga lepingut kolme aasta võrra.
Kanada jäähokikoondise koosseisus osaleb Middleton 2023. aasta maailmameistrivõistlustel.
Marija Tolj

Marija Tolj (sündinud 29. novembril 1999) on Horvaatia kettaheitja.
2022. aasta Euroopa meistrivõistlustel Münchenis sai ta tulemusega 63.37 kuuenda koha. Samal aastal Oranis toimunud Vahemere mängudel võitis ta isikliku rekordiga 64.71 kuldmedali.
2022. aasta maailmameistrivõistlustel Eugene'is sai Marija Tolj tulemusega 63.07 kaheksanda koha.
Cody Glass

Cody Glass (sündinud 1. aprillil 1999 Winnipegis) on Kanada jäähokimängija, kes mängib keskründajana NHL-i klubis Nashville Predators.
Aastatel 2015–2019 mängis Glass Western Hockey League'i klubis Portland Winterhawks. Aastatel 2017–2019 valiti Glass kolmel hooajal järjest WHL-i sümboolsesse koosseisu. 2018. aastal pälvis ta WHL-i kõige spordimehelikuma mängija auhinna Brad Hornung Trophy.
2017. aastal valis Vegas Golden Knights ta NHL-i "draft"is kuuenda valikuna. Glass oli Vegas Golden Knightsi üldse läbi aegade esimene "draft"i valik. Hooaja 2018/19 lõpus debüteeris Glass American Hockey League'is (AHL) Golden Knightsi tütarklubis Chicago Wolves. Wolvesiga jõudis ta sel hooajal AHL-i väljalangemismängudes finaali, kus kaotati Charlotte Checkersile mängudega 1:4. NHL-is debüteeris Glass uue hooaja avamängus 2. oktoobril 2019 San Jose Sharksi vastu ja lõi selles mängus ka värava. Hooajal 2019/20 sai Glass NHL-is 39 mänguga kirja viis väravat ja seitse väravasöötu.
2021. aasta juulis kaubeldi Glass Vegas Golden Knightsist Nashville Predatorsi. Hooajal 2021/22 mängis Glass põhiliselt Predatorsi tütarklubis Milwaukee Admirals AHL-is. Hooajal 2022/23 tegi Glass seni oma resultatiivseima hooaja NHL-is, kui lõi Predatorsi meeskonnas 14 väravat ja andis 21 väravasöötu.
Kanada jäähokikoondise koosseisus osaleb Glass 2023. aasta maailmameistrivõistlustel.
Pinka

Pinka ([ˈpɪŋka]) on jõgi Kesk-Euroopas, pikkusega u. 100 km. Selle valgla on 1299 km². Selle läte asub Ida-Austrias Steiermargi liidumaal, Burgenlandi liidumaa piiri lähedal. See suubub [Burg (Burgenland)|Burgi]] ja Felsőcsatári külade vahel Ungarisse ja ületab Austria-Ungari piiri viis korda. Edasi suubub see Körmendi lähedal Rába jõkke, mis on Doonau lisajõgi. Selle peamised lisajõed on Strem, Zickenbach ja Tauchenbach.
Olulised linnad jõe ääres on Pinkafeld ja Oberwart, samuti Pinggau, Riedlingsdorf, Rotenturm an der Pinka ja Eberau.
Ökoloogia.
Jõgi on oluliseks elupaigaks paljudele erinevatele loomaliikidele, sealhulgas jõeforellile, võldasele, hallhaigrule ja sinikael-pardile, aga ka mitmesugustele kiilidele. Jõe ääres on registreeritud ka saarmaid.
Nagymaros

Nagymaros (saksa keeles "Großmarosch", slovaki keeles "Veľká Maruša") on linn Ungaris Pesti komitaadis Szobi kreisis. Nagymaros asub Doonau vasakul kaldal Visegrádi vastas, Slovakkia piirist 8 km kaugusel, Budapesti kesklinnast ligikaudu 33 km põhjas.
Nagymarosit on esmamainitud 1257. aastal. Linnaõigused sai Nagymaros 1996. aastal.
Andy Rourke

Andrew Michael Rourke (17. jaanuar 1964 Manchester – 19. mai 2023 New York) oli inglise muusik, kes oli eelkõige tuntud "rock"-ansambli The Smiths basskitarristina. Ta oli tuntud oma julge meloodilise stiili poolest.
Rourke liitus The Smithsiga 1982. aasta lõpus pärast ansambli esimest avalikku esinemist, asendas ansambli algse basskitarristi Dale Hibberti. The Smithsi kitarristi Johnny Marriga oli Rourke olnud tuttav juba kooliajast. Rourke mängis The Smithsi kõigil neljal stuudioalbumil.
Pärast seda, kui The Smiths 1987. aastal laiali läks, mängis Rourke The Smithsi solisti Morrissey mõnel soolosinglil. 1990. aastate alguses salvestas Rourke koos Sinéad O'Connori ja The Pretendersiga. Aastatel 2005–2010 kuulus ta supergruppi Freebass ja alates 2019. aastast ansamblisse D.A.R.K. (tuntud ka kui Jetlag). Aastatel 2006–2009 korraldas Rourke heategevuskontserte "Versus Cancer".
Rourke suri 2023. aastal 59-aastaselt kõhunäärmevähki.
Orebić

Orebić on sadamalinn Horvaatias Dubrovniki-Neretva maakonnas.
Linn asub Aadria mere ääres Dalmaatsia rannikul Pelješaci poolsaarel.
Orebić on Dubrovnikist 112 km kaugusel.
Elanike arv on 2021. aasta seisuga 1794.
Tiszacsege

Tiszacsege on linn Ungaris Hajdú-Bihari komitaadis Balmazújvárosi kreisis. Tiszacsege asub Tisza paremal kaldal, komitaadikeskusest Debrecenist ligikaudu 51 km lääneloodes.
Küla on esmamainitud 1067. aastal. 1241. aastal kogunesid Tiszacseges mongoli-tatari väed enne Mohi lahingut.
Linnaõigused sai Tiszacsege 2000. aastal.
Hajdúsámson

Hajdúsámson on linn Ungaris Hajdú-Bihari komitaadis Debreceni kreisis. Hajdúsámson asub riigi idaosas, komitaadikeskusest Debrecenist ligikaudu 12 km kirdes.
Küla on esmamainitud 1214. aastal. Linnaõigused sai Hajdúsámson 2004. aastal.
Bad Tatzmannsdorf

Bad Tatzmannsdorf on vald ("Gemeinde") Austrias Burgenlandi liidumaal Oberwarti ringkonnas.
Vallaosad on Bad Tatzmannsdorf, Jormannsdorf ja Sulzriegel.
Maapiirkonnas on mäed, mis on jalutajate seas populaarsed.
Viimastel aastatel on linn välja töötanud kuuma veega spaad, mida pakuvad mitmed spaahotellid ja avalik asutus nimega Burgenland Spa.
Aleksandr Šipljuk

Aleksandr Nikolajevitš Šipljuk (vene keeles "Александр Николаевич Шиплюк"; sündis 8. septembril 1966 Barabinskis Novosibirski oblastis) on Venemaa raketiteadlane mehaanika alal. Venemaa Teaduste Akadeemia Siberi osakonna S. A. Hristianovitši nimelise Teoreetilise ja Rakendusmehaanika Instituudi endine direktor. Alates 2022. aasta juulist riigireetmises süüdistatuna vahi all. 3. septembril 2024 mõistis Moskva linnakohus ta süüdi riigireetmises (Venemaa ülehelikiirusel töötava relvastuse kohta teabe edastamises võõrriigi esindajatele) ja karistas teda 15.-aastase vangistusega. 
Elulugu.
1990. aastal lõpetas aero- ja hüdrodünaamika erialal Novosibirski Elektrotehnilise Instituudi.
1990. aastast töötas Venemaa Teaduste Akadeemia Siberi filiaali S. A. Hristianovitši nimelises Teoreetilise ja Rakendusmehaanika Instituudis, tõustes praktikandist hüperhelitehnoloogia labori juhatajaks ja alates 2015. aastast instituudi direktoriks.
2005. aastal kaitses doktoritöö teemal "Hüperhelikiirusel häirete arendamine ja piirkihtide juhtimine." 2011. aastal valiti Venemaa Teaduste Akadeemia korrespondentliikmeks. Aastast 2007 Novosibirski Riikliku Tehnikaülikooli aero- ja hüdrodünaamika osakonna professor. 
2022. aasta juulis arreteeriti süüdistatuna riigireetmises ja paigutati Moskva Lefortovo eeluurimisvanglasse. Venemaa sissetungi ajal Ukrainasse sai temast Anatoli Maslovi järel teine arreteeritud teoreetilise ja rakendusmehaanika instituudi töötaja. 3. septembril 2024 mõistis Moskva linnakohus ta süüdi riigireetmises (Venemaa ülehelikiirusel töötava relvastuse kohta teabe edastamises võõrriigi esindajatele) ja karistas teda 15.-aastase vangistusega.
Ambisoonika

Ambisoonika (inglise keeles "ambisonics") on helitehnikas meetod heli salvestamiseks, miksimiseks ja taasesitamiseks 360-kraadises kolmemõõtmelises heliruumis. 
Ambisoonika puhul käsitletakse heliruumi kerana, mille täieliku 360-kraadise kolmemõõtmelise sfääri mistahes punktist lähtuva heli asukoht määratakse suhtes kera keskpunktiga. Ambisoonilise helisalvestuse puhul paigutatakse mikrofon heliruumi keskpunkti ning taasesitamisel on keskpunkt kõige parem koht kuulamiseks.
Kuigi ambisoonika põhimõte leiutati juba 1970. aastatel, võeti see kasutusele alles seoses virtuaalreaalsuse tehnoloogiate arenguga.
Anatoli Maslov

Anatoli Aleksandrovitš Maslov (vene keeles "Анатолий Александрович Маслов"; sündinud 7. augustil 1946) on vene füüsik, hüdrodünaamika spetsialist, Novosibirski Riikliku Tehnikaülikooli professor. 28. juunist 2022 vahi all süüdistatuna riigireetmises.
Elulugu.
1988. aastal kaitses doktoriväitekirja teemal "Turbulentsi esinemine ülehelikiirusega piirikihtides" ja asus samal aastal juhtima Venemaa Teaduste Akadeemia Siberi osakonna S. A. Hristianovitši nimelise Teoreetilise ja Rakendusmehaanika Instituudi gaasidünaamiliste voogude kontrolli füüsikaliste probleemide laborit Novosibirskis, oli instituudi asedirektor. Novosibirski Riikliku Tehnikaülikooli aero- ja hüdrodünaamika osakonna professor.
28. juunil 2022 arreteeriti süüdistatuna riigireetmises ja saadeti otse kohtusaalist erilennuga Moskvasse Lefortovo vanglasse. Teadlast süüdistati oma teadustöö salajaste andmete edastamises Hiinale. Maslovi kolleegi Vassili Fomini sõnul olid Maslov ja tema kolleegid sunnitud tegema koostööd välismaiste organisatsioonidega Venemaa valitsuse korraldusel. 3. juulil 2022 püstitati Novosibirski Akademgorodoki linnaossa akadeemik Valentin Koptjugi mälestussamba juurde spontaanne mälestusmärk Anatoli Maslovi ja teise Novosibirski teadlase Dmitri Kolkeri auks, kes samuti vahistati riigireetmises süüdistatuna ja suri vahi all. Õhtuks olid lilled ja silt kadunud ning monumendi juurde ilmus politsei. Järgmisel päeval, 4. juulil, korrati aktsiooni Mihhail Lavrentjevi monumendi juures – taas Maslovi ja Kolkeri fotodega ning nõudes Maslovi vabastamist. Uue spontaanse mälestusmärgi likvideeris kiiresti politsei.
2024. aasta veebruaris sai vanglas olles südamerabanduse. Inimõiguslased peavad tema kriminaalasja võltsituks. Nad näevad põhjusena Venemaa presidendi Vladimir Putini isiklik huvi, kes on korduvalt väitnud, et ainult Venemaal on hüperhelikiirusega (ületab helikiirust vähemalt 5 korda) relvi. Vene luureteenistustel on ülesanne – näidata, et kõik maailma luureteenistused jahivad Venemaa teadusuuringuid.
21. mail 2024 mõistis Peterburi linnakohus talle riigireetmise eest 14-aastase vangistuse range režiimiga koloonias. Kohtuprotsess oli kinnine ja ajakirjandust juurde ei lastud. Aprillis 2024 mõistis Peterburi linnakohus tema kolleegile, 76-aastasele füüsikule Aleksandr Kuranovile riigireetmise eest seitsmeaastase vangistuse. Enne kohtuistungit jõudis Kuranov kohtueelsele kokkuleppele, kus ta nõustus tunnistama Maslovi vastu.
Taevatrepp

"Taevatrepp" on 2022. aastal valminud ja 2023. aasta märtsis Eestis esilinastunud film, mis põhineb Mart Kivastiku 2019. aastal ilmunud samanimelisel romaanil. 
Filmist.
Mart Kivastik valis stsenaariumi aluseks oma romaani "Taevatrepp", sest talle tundus, et romaan oli õnnestunud. Autor: "Ma loodan, et film kõnetab igasuguseid inimesi, aga eriti neid kellele meeldib rock. Rock'i-armastus ei sõltu alati vanusest, see on pigem eluviis. Filmi mõte on see, et molutada pole enam aega, tuleb elada nüüd ja kohe. Kas inimene on veel võimeline nautima elu, kui seisab silmitsi keskea ja vananemisega?"
"Taevatrepi" film on pühendatud maalikunstnik Lembit Saartsi ning näitlejate Aleksander Eelmaa ja Raivo Trassi mälestustele. Lembit Saarts oli Georgi prototüüp ning filmis on kasutatud tema maale. Georgi pidi kehastama Aleksander Eelmaa, kuid näitleja lahkus meie hulgast esimesel võttepäeval. Seejärel võttis osatäitmise üle Raivo Trass, kellele see jäi viimaseks filmirolliks.
Sisu kirjeldus.
Film räägib ajast ja muusikast, sõprusest, armastusest, surmast ning elust tänapäeval. Filmi tegevus saab alguse, kui oma viimsel hingetõmbel usaldab kunstnikust sõber filmi peategelasele Ulfile (sõpradele Uu) saladuse, kuidas käia minevikus. Uu imedesse ei usu, aga trikk toimib. Minevikus on mõnus, igavene suvi, pikad juuksed, tüdrukud ja Jenkki näts. Tema päriselus on sügis, sõbrad on kibestunud, tüdrukud abielus ja isa raskelt haige. Kõige lõpuks peab Uu siiski otsustama, millises ajas oma elu edasi elada – mineviku suves või oleviku sügises. Keset tänapäevast sügisest Tartut avaneb otsekui paralleelreaalsus 1970. aastate lapsepõlve näol. Oma ambitsioonitult mugavas väikekodanlikus elurütmis on Ulf kaotanud tolle reaalsusega igasuguse kontakti, kuigi see on kogu aeg sealsamas olnud.
Filmivõtted.
Filmivõtted on tehtud Lüllemäel ning Tartus: avaturul, Riia mäel, Päeva tänaval, Soinaste tänaval ja mujal.
Organized Crime and Corruption Reporting Project

Organized Crime and Corruption Reporting Project (lühend OCCRP; 'organiseeritud kuritegevusest ning korruptsioonist raporteerimise projekt') on 2006. aastal asutatud ajakirjanikke ning meediaorganisatsioone koondav vabaühendus.
Eestist on OCCRP liige Delfi Meedia.
Aasta inimene.
2012. aastast annab OCCRP välja aasta inimese "aunimetust", et tõsta esile neid, kes on oma tegevusega panustanud enim organiseeritud kuritegevuse ning korruptsiooni toetamisse.
Bohodar Kotorovõtš

Bohodar Antonovõtš Kotorovõtš (ukraina keeles Богодар Антонович Которович, 3. juuli 1941 – 4. juuli 2009) oli Ukraina viiuldaja, dirigent, õpetaja, Ukraina NSV rahvakunstnik (1979). Kiievi konservatooriumi viiuliosakonna juhataja ja professor (alates 1985). Ukraina Kunstiakadeemia korrespondentliige (1997). Üks kaasaegse Ukraina viiulikooli rajajaid. Kiievi Solistide Riikliku Kammeransambli asutaja ja alaline kunstiline juht. Kuulsa Ukraina viiuldaja Mõroslava Kotorovõtši ja Anton Kotorovõtši isa (kuulus Ukraina kitarrist, viiuldaja, folk-metal bändi "Shadow of the Sun" solist).
Bohodar Kotorovõtš on ainus Ukraina viiuldaja maailmas, kellel oli au anda kaks kontserti Niccolò Paganini legendaarsel "Cannon" viiulil, mis toodi silmapaistvale viiuldajale erilennukiga Genovast Kiievisse (1999).
Tšervona ruta

"Tšervona ruta" (ukraina keeles "Червона рута") on populaarne ukraina laul, mille kirjutas Volodõmõr Ivasjuk 1968. aastal ja mis on kuulunud paljude tuntud lauljate repertuaari. 
Laul pole olnud kunagi ametlikult autoriõigustega kaitstud ja selle laia populaarsuse tõttu peetakse seda Ukraina rahvalauluks. See on pealkirja saanud mütoloogilise lille tšervona ruta järgi, mis pidi tooma armastuse õnne, kui noor tüdruk leidis selle punaseks muutununa.
Laul jõudis populaarsuse tippu Ukraina laulja Sofia Rotaru esituses. "Tšervona ruta" on tuntud ukrainlaste ja teiste rahvuskogukondades, mis kunagi kuulusid Nõukogude Liitu ja mida lauldi tõenäoliselt pulmades, karaokes ja muudes seltskondlikes kohtades.
Laulu saamise lugu.
Laulu meloodia ja sõnad kirjutas 19-aastane Tšernivtsi meditsiiniinstituudi üliõpilane Volodõmõr Ivasjuk. 
Ta oli leidnud oma isa raamatukogust Pokuttja ja Prõkarpattja traditsiooniliste rahvalaulude/tantsude "kolomjikas" (kogu autor Volodõmõr Hnatjuk) kogu ning oli hämmingus "tšervona ruta" mainimisest mõnes kolomjikas. "Tšervona ruta" tähendab sõna-sõnalt punast aedruuti, kuid aedruudi õied on tegelikult kollased. Kohaliku legendi järgi muutub aedruut Ivana Kupala päeval mõneks minutiks punaseks. Tüdrukul, kes selle lille leiab, on armastuses õnne. Tšervona ruta tähenduses "punane taim" või "punane lill" on seotud ka atraktiivse raviomadustega alpi taime, mürdilehise rodoga ("Rhododendron myrtifolium"), mis kasvab Lääne-Ukrainas Karpaatides.
Tähtsamad esitused.
"Tšervona ruta" (ja Volodõmõr Ivasjuki debüüt) esimene avalik esitus oli 13. septembril 1970 Tšernivtsi teatrist tehtud telesaates, kus seda laulsid autor ja Olena Kuznetsova. 1971. aastal esitas laulu Ukraina popansambel Smeritška (ukraina keeles Смерічка), kelle esituses võitis laul 1971. aasta televisioonilaulupeo konkursil Moskvas NSV Liidu "Aasta laulu" auhinna. Laul sai auhindu ka teistes Ida-Euroopa riikides, kus seda esitasid teised kollektiivid.
1971. aastal tehti film Tšervona Ruta, milles kõlasid paljud Ivasjuki laulud, sealhulgas laul "Tšervona Ruta", Sofia Rotaru ja Vassõl Zinkevõtši esituses.
1972. aastal lisas laulu Tšehhi laulja Pavel Liška oma albumisse "Písničky Pro Každý Den" ukraina rahvalauluna "Až mi dáš znamení". Sõnad tõlkis Ronald Kraus. 1972. aastal salvestas loo "Tšervona Ruta" Poola skiffle-ansambel No To Co. Hard roki arranžeeringu tegi Jerzy Krzemiński.
"Tšervona ruta" oli Ruslana (hiljem 2004. aasta Eurovisiooni lauluvõistluse võitja) debüütlaul, mille ta esitas 1996. aastal Slavjanski Bazaril. Ta võitis seal maksimumpunktidegaesikoha ja teda õnnitles Valgevene president.
Lugu esitas ka Rotaru koos Ukraina ansambliga Tanok na Maidani Kongo, kelle esituses salvestati see 2008. aastal telekanali Rossija produtseeritud muusikafilmi "Kingdom of Skewed Mirrors" jaoks.
Kiievlanna Anna Sedokova lisas laulu esitades ingliskeelse tõlke, kuid siiani on selle laulu ainus täielik ingliskeelne mugandus/tõlge ja lindistus olnud briti päritolu ukraina ja iiri päritolu laulja Stepan Pasicznyk.
"Tšervona ruta" on üks populaarsemaid Ukraina laule. Seda on esitanud paljud lauljad, teiste hulgas
Pelješac

Pelješac on poolsaar Horvaatia lõunaosas. Poolsaarest põhjas on Neretva laht, idas Mali Stoni laht, lõunas Mljeti kanal ja läänepoolsel küljel Pelješaci kanal. 
Pelješac on Istria järel Aadria mere suuruselt teine poolsaar.
Ajalooliselt kutsuti poolsaart Stoni punktiks (ladina keeles "Puncta Stagni"), praegune nimi on pandud Orebići linna lähedal asuva Pelješaci mäe järgi. 
Poolsaar kuulub Dubrovniki-Neretva maakonda.
Poolsaare pikkus on 65 km ja pindala 348 km². 
Pelješaci poolsaare suuremad asulad on Ston ja Orebić.
Patermägi

Patermägi (kutsutakse ka Paatermägi, Paatrimägi, Pattermägi) on Neeruti maastikukaitseala ja Neeruti mägede idapoolseim mägi, mis paistab Neeruti mägede ainsa mäena ära ka Kadrina-Assamalla maanteeni. Alates 1957. aastast on kuulunud Patermägi Neeruti maastikukaitseala koosseisu ja alates 1999. aastast on tegu maastikukaitseala sihtkaitsevööndisse jääva alaga ning ühtlasi on tegu ühe ürgseima piirkonnaga maastikukaitsealal ja kogu piirkonnas.
Ajalooliselt tuntakse Patermäge meie kaugete esivanemate kultuspaigana, kus on teostatud ka arheoloogilisi väljakaevamisi, mis seda fakti ka kinnitavad.
Seal asub Eesti vanim hiireviu pesapaik, kuhu viud asusid elama juba 1982. aasta kevadel ning seda vanimat viupesa kasutavad viud kuni tänapäevani välja.
Česma

Česma on jõgi Horvaatia keskosas, Lonja vasakpoolne lisajõgi.
Jõe pikkus on 105,7 km ja valgala pindala 3253 km².
Jõe kaldal asub Čazma.
Zaira

"Zaira" on Vincenzo Bellini ooper ("tragedia lirica") kahes vaatuses Felice Romani libretole Voltaire’i tragöödia "Zaïre" (1732) järgi. 
Esmaettekanne toimus 16. mail 1829 Parma Teatro Ducales. 
Rollide esmaesitajad.
Dirigeeris Ferdinando Melchiorri
Ajalugu.
Bellini viies ooper oli impressaario Bartolomeo Merelli ettepanekul kirjutatud Parma uue teatrimaja Teatro Ducale avamiseks. Esialgu oli mõeldud, et uue ooperi sellele teatrile kirjutab Rossini, kuid ta oli Pariisis hõivatud "Le comte Ory" komponeerimisega.
Esialgseks libreto teemaks oli Parma juristi Luigi Torrigiani kirjutatud "Cesare in Egitto", kuid Bellini seadis oma lepingu tingimuseks, et ta tahab sellesse teksti teha muudatusi, millega aga Torrigiani ei nõustunud. Bellini pöördus Romani poole, kes pakkus välja kaks teemat. Romanile endale meeldis "Carlo di Borgogna" tekst, kuid heliloojale Voltaire'i draamal põhinev "Zaïre".
Libretist ja helilooja saabusid Parmasse 17. märtsil 1829 ehk 56 päeva enne esietendust. Bellinile öeldi, et solistid tulevad kohale alles 14 päeva enne esiettekannet. Zaira osatäitja Henriette Méric-Lalande ilmus kohale alles mõni päev enne esietendust. Bellinil jäi väga vähe aega proove teha ning muusikalugusid solistide häältele sättida. 
Tulemuseks oli, et Zairast sai Bellini kõige väiksema menugga teos. See kukkus esietendusel läbi. Hiljem on esitatud vaid üksikuid kordi. Suurt osa muusikast kasutas hiljem ooperis "I Capuleti e i Montecchi". 
Helisalvestatud 1976., 1990., 2009. ja 2016. aastal.
Süžee.
Tegevus toimub Jeruusalemmas sultani haaremis ristisõdade aegu 14. ja 15. sajandi vahel. Prantsuse kristlased on võetud vangi ja muudetud Jeruusalemma sultani orjadeks. Vangi langenud prantslaste hulgas on ka Zaira, kes on sultan Orosmane haaremis ning on võitnud tema armastuse. Sultan soovib Zairaga abielluda. Zaira arvab, et ta on orb. Ta ei tea, et on hoopis teise prantsuse vangi Lusignano tütar. Lusignano on kunagiste Jeruusalemma kristlike kuningate järeltulija. Sellele abielule on vastu fanaatikust sultani vesiir Corasmino ja prantsuse rüütel Nerestano, kes on Zaira kaua kadunud vend. Zairal endal pole midagi selle abielu vastu, vaatamata teise orjatari Fatima kahtlustele. Nerestano saabub kohale sooviga vabastada kümme prantsuse rüütlit. Orosmane on nõus neid vabastama, välja arvatud vihavaenlast Lusignanot ja Zairat. Nerestano räägib teistele rüütlitele, et Lusignanot ei lasta vabaks, mispeale otsustavad kõik Jeruusalemma jääda. Zaira veenab Orosmanet vabastama ka Lusignano. Lusignano tunneb Zairas ja Nerestanos ära oma lapsed. Ta on ebameeldivalt üllatunud, et abielu tõttu peab Zaira minema muhamedi usku. Nerestano püüab veenda õde sultanist loobuma. Zaira soovib, et sultan lükkaks pulmad edasi. Sultan aga arvab, et Nerestano on Zaira armuke. Zaira tõotab oma surevale isale, et ei lähe üle teise usku ja üritab koos vennaga põgeneda. Orosmane näeb Zaira kohtumist Nerestanoga haaremi aias. Armukadedushoos tapab ta naise. Kui ta saab teada, et Nerestano on Zaira vend, tapab sultan end ise.
Rötger von Tiesenhausen

Rötger von Tiesenhausen oli Rootsi ohvitser, kes teenis Põhjasõjas Viru jalaväerügemendis. 
Tegevus Põhjasõjas.
Eelnevalt oli Rötger von Tiesenhausen Stade linnas leitnandina teeninud. 
Põhjasõja algul asus ta Virumaa jalaväerügemendi teenistusse. Narva ümbruses toimunud võitluse ajal paiknes ta oma väeosaga Purtse jõe ääres. 
1701. aasta 6. märtsil sai ta oma jalaväerügemendis kapteniks.
Flightradar24

Flightradar24 on Rootsi veebisait, mis näitab reaalajas lende kaardi peal. See näitab erinevate lennukite asukohta, marsruuti, kurssi, kiirust, kõrgust ja palju muud.
Ajalugu.
Flightradar24 asutati Rootsi lennundusentusiastide poolt, selle peakorter asub Stockholmis.
Paneerimine

Paneerimine on toiduaine kastmine enne küpsetamist muna, riivsaia või jahu sisse, kalade või kalafileede praadimisel laialdaselt kasutatav kulinaariavõte
Kasutusala.
Paneerimiseks kasutatakse erinevaid jahusid (nisu, odra, rukki), riivsaia või –leiba ja nende segusid. Vahel kastetakse kalatükk enne jahuga paneerimist lahtiklopitud muna sisse, nii jääb talle peale paksem kiht paneeringut. Vahel praetakse kalu ainult munapaneeringuga, st kastetakse kalatükid enne pannile panemist vähese vee või piimaga lahtiklopitud muna sisse. Kasutatakse ka topeltpaneerimist, nt paneeritakse kõigepealt jahuga, seejärel kastetakse kalatükk lahtiklopitud muna või piima (või nende segu) sisse ja seejärel paneeritakse riivsaiaga. Paneeritud kalade praadimisel moodustub neile paneeringust koorik; kalatükid jäävad tervemateks ja mahlasemateks. Kui praetakse või küpsetatakse eelnevalt maitsestamata kalatükke, lisatakse maitseained (sool, pipar) paneeringusse.
Badersdorf

Badersdorf on vald ("Gemeinde") Austrias Burgenlandi liidumaal Oberwarti ringkonnas.
Nico Sturm

Nico Sturm (sündinud 3. mail 1995 Augsburgs) on Saksamaa jäähokimängija, kes mängib keskründajana NHL-i klubis San Jose Sharks.
Sturm alustas jäähoki mängimist Saksamaa klubis ESV Kaufbeuren. 2014. aastal siirdus ta Põhja-Ameerikasse ja asus mängima USA noorteliigas North American Hockey League. Aastatel 2016–2019 mängis Sturm Clarksoni Ülikooli jäähokimeeskonnas.
2019. aasta aprillis sõlmis ta lepingu NHL-i klubiga Minnesota Wild. NHL-is debüteeris ta sama aasta 4. aprillil mängus Boston Bruinsi vastu. Hooajal 2019/20 mängis Sturm põhiliselt American Hockey League'is (AHL) Minnesota Wildi tütarklubis Iowa Wild. NHL-is lõi Sturm esimese värava hooaja 2019/20 väljalangemismängude eelringi neljandas mängus Vancouver Canucksi vastu. Minnesota Wildi põhikoosseisus asus Sturm mängima hooajal 2021/22. Samal hooajal sai ta NHL-is kirja 11 väravat ja kuus väravasöötu.
2022. aasta märtsis kaubeldi Sturm Minnesota Wildist Tyson Josti vastu Colorado Avalanche'i.. Samal aastal võitis Sturm Avalanche'iga Stanley karika, kuid Sturmi panus jäi selles tagasihoidikuks, sest 34 mänguga sai ta sel hooajal Avalanche'is kirja vaid viis väravasöötu.
2022. aasta juulis sõlmis Sturm kolmeaastase lepingu San Jose Sharksiga. Hooajal 2022/23 tegi ta NHL-is seni oma resultatiivseima hooaja, kui lõi 14 väravat ja andis 12 väravasöötu.
Saksamaa jäähokikoondise koosseisus osaleb Sturm 2023. aasta maailmameistrivõistlustel.
Mikrostruktuur

Mikrostruktuur on materjali väga väikesemahuline struktuur, mis muutub nähtavaks optilise mikroskoobi abil enam kui 25-kordse suurendusega. Materjali (nagu metallid, polümeerid, keraamika või komposiidid) mikrostruktuur võib tugevalt mõjutada selle füüsikalisi omadusi, nagu tugevus, sitkus, plastilisus, kõvadus, korrosioonikindlus, käitumine kõrgel/madalal temperatuuril või kulumiskindlus. Need omadused mõjutavad omakorda nende materjalide kasutamist tööstuses.
Mikrostruktuuri, mille skaala on väiksem kui optiliste mikroskoopidega näha saab, nimetatakse sageli nanostruktuuriks, samas kui struktuuri, milles üksikud aatomid on ühtlaselt paigutatud, nimetatakse kristallstruktuuriks. Bioloogiliste proovide nanostruktuuri nimetatakse ultrastruktuuriks. Mikrostruktuuri mõju materjali mehaanilistele ja füüsilistele omadustele on peamiselt tingitud erinevatest struktuuris esinevatest või puuduvatest defektidest. Need defektid võivad esineda mitmel kujul, kuid põhilised on poorid. Isegi kui need poorid mängivad materjali omaduste määratlemisel väga olulist rolli, on sama oluline ka selle koostis. Tegelikult võivad paljude materjalide puhul korraga eksisteerida erinevad faasid. Nendel faasidel on erinevad omadused ja õige kasutamise korral võivad need vältida materjali purunemist.
Bernstein

Bernstein on vald ("Marktgemeinde") Austrias Burgenlandi liidumaal Oberwarti ringkonnas.
Vallaosad on Dreihütten, Redlschlag, Rettenbach ja Stuben.
Ševtšenkove Püha Pantaleoni kirik

Püha Pantaleoni kirik ehk Püha Panteleimoni kirik on 12. sajandi lõpust pärit romaanika joontega ja ristkuppelkiriku ruumivormiga kivikirik, kunagise Galiitsia-Volõõnia vürstiriigi Galiitsia arhitektuurikoolkonna kirikutest ainuke, mis on tänapäevani säilinud. Pühakoda asub Ševtšenkoves Ivano-Frankivski oblastis Halõtši linna lähedal ja kuulub Ukraina Kreekakatoliku Kirikule.
Kirjeldus.
Kirik on põhiplaanilt ristkuppelkiriku tüüpi, valgest kivist raiddekoori elementidega ja arvukate sissekraabitud joonistuste ja tekstigrafitiga seintel. Arvatavasti ehitas kiriku Volõõnia vürst Roman Mstislavitš 1194. aastal õigeusu kirikuks ja pühitses selle oma vanaisa Kiievi vürsti Izjaslavi auks (ristinimega Panteleimon) pühale Pantaleonile. 14. sajandil sai kirikust pühale Stanislavile pühitsetud katoliku kirik, mis 1595. aastal kuulus frantsisklastele. Kirikut ennistati 1926. ja 1998. aastal ja 20. sajandil anti see Ukraina Kreekakatoliku kirikule.
JJ Peterka

John-Jason Peterka (tuntud ka kui JJ Peterka; sündinud 14. jaanuaril 2002) on Saksamaa jäähokimängija, kes mängib keskründajana NHL-i klubis Buffalo Sabres.
Saksamaa kõrgliigas debüteeris Peterka hooajal 2019/20 EHC Müncheni meeskonnas. Debüüthooajal sai ta liigas 42 mänguga kirja seitse väravat ja neli väravasöötu.
2020. aastal valis Buffalo Sabres ta NHL-i "draft"is 34. valikuna. 2021. aasta juunis sõlmis Peterka Sabresiga kolmeaastase lepingu. Hooajal 2021/22 mängis ta American Hockey League'is (AHL) Sabresi tütarklubis Rochester Americans, kus ta tegi sel hooajal 28 väravat ja 40 väravasöötu. Ta oli sel hooajal AHL-is resultatiivseim uustulnukaks ning ta valiti uustulnukate sümboolsesse koosseisu.
NHL-is debüteeris Peterka Sabresi meeskonnas 29. detsembril 2021 mängus New Jersey Devilsi vastu, kuid sai sel hooajal NHL-is kirja veel vaid ühe mängu. Sabersi põhikoosseisus asus Peterka mängima hooajal 2022/23. Esimese värava lõi ta NHL-is Sabresi hooaja avamängus 13. oktoobril 2022 Ottawa Senatorsi vastu. Sel hooajal jäi tema arvele kokkuvõttes 12 väravat ja 20 väravasöötu.
Saksamaa jäähokikoondise koosseisus on Peterka osalenud 2021. ja 2023. aasta maailmameistrivõistlustel.
The Smiths

The Smiths oli inglise "rock"-ansambel, mis alustas tegevust 1982. aastal Manchesteris. Ansambli põhikoosseisu moodustasid laulja Morrissey, kitarrist Johnny Marr, bassimängija Andy Rourke ja trummar Mike Joyce. Kriitikud on nimetanud ansamblit üheks kõigeks olulisemaks alternatiiv-rock'i ansambliks, mis tuli esile 1980. aastate Briti "indie"-muusika skeenest.
Ansambel loodi Morrissey ja Marri, kes oli koos tegelenud laulude kirjutamisega, initsiatiivil ning ansambel sõlmis lepingu sõltumatu plaadifirmaga Rough Trade Records. Ansambel avaldas kokku neli stuudioalbumit: "The Smiths" (1984), "Meat Is Murder" (1985), "The Queen Is Dead" (1986) ja "Strangeways, Here We Come" (1987). Lisaks avaldati mitu kogumikalbumit ja kokku 20 singlit.
Mitu The Smithsi singlit jõudis Briti singlite edetabelis esikahekümnesse ja kõik nende stuudioalbumid jõudsid Briti plaadimüügi edetabelis vähemalt teisele kohale, "Meat Is Murder" ainsana esikohale. Väljaspool Suurbritanniat saavutas ansambel edu vähemal määral. Sisemiste vastuolude tõttu läks ansambel 1987. aastal laiali. Ansambli kõik liikmed ütlesid, et ansambel ei tule kunagi uuesti kokku ja keeldusid kõigist pakkumistest seda teha. Rourke suri 2023. aastal.